CELEX: 32008R0821
Language: mt
Date: 2008-08-18 00:00:00
Title: Regolament tal-Kummissjoni (KE) Nru 821/2008 tat- 18 ta’ Awwissu 2008 li jemenda r-Regolament tal-Kunsill (KE) Nru 1362/2000 rigward il-ftuħ ta' kwota tariffarja tal-Komunità għall-banana li toriġina fil-Messiku

19.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 221/23
            
         REGOLAMENT TAL-KUMMISSJONI (KE) Nru 821/2008
   tat-18 ta’ Awwissu 2008
   li jemenda r-Regolament tal-Kunsill (KE) Nru 1362/2000 rigward il-ftuħ ta' kwota tariffarja tal-Komunità għall-banana li toriġina fil-Messiku
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1362/2000 tad-29 ta' Ġunju 2000 li jimplimenta għall-Komunità d-dispożizzjonijiet tat-tariffa tad-Deċiżjoni Nru 2/2000 tal-Kunsill Konġunt skont il-Ftehim Interim dwar il-Kummerċ u kwistjonijiet relatati mal-Kummerċ bejn il-Komunità Ewropea u l-Istati Uniti Messikani (1), u b'mod partikolari l-Artikolu 4 tiegħu,
   Billi:
   
               (1)
            
            
               Biex titqies l-adeżjoni tal-Bulgarija u tar-Rumanija mal-Unjoni Ewropea fl-1 ta' Jannar 2007, fid-29 ta' Novembru 2006 ġie ffirmat it-Tieni Protokoll Addizzjonali għall-Ftehim dwar is-Sħubija Ekonomika, il-Koordinazzjoni u l-Kooperazzjoni Politika bejn il-Komunità Ewropea u l-Istati Membri tagħha minn naħa u l-Istati Uniti Messikani min-naħa l-oħra, li daħal fis-seħħ fl-1 ta' Marzu 2007.
            
         
               (2)
            
            
               B'hekk, ċerti dispożizzjonijiet tad-Deċiżjoni Nru 2/2000 tal-Kunsill Konġunt bejn l-UE u l-Messiku tat-23 ta' Marzu 2000 (2) ġew aġġustati bid-Deċiżjoni Nru 2/2008 tal-Kunsill Konġunt bejn l-UE u l-Messiku li temenda d-Deċiżjoni tal-Kunsill Konġunt Nru 2/2000 (3), dwar il-kummerċ ta' prodotti, iċ-ċertifikazzjoni tal-oriġini u l-akkwist pubbliku. Din id-deċiżjoni tiddisponi għall-ftuħ ta' tariffa annwali ġdida għall-banana li toriġina fil-Messiku.
            
         
               (3)
            
            
               Għall-implimentazzjoni ta' din il-kwota tariffarja, ir-Regolament (KE) Nru 1362/2000 għandu jkun aġġustat. Għal dan il-għan jeħtieġ li tinfetaħ kwota tariffarja għall-banana li toriġina fil-Messiku u li tingħalaq il-kwota tariffarja għall-banana li nfetħet fl-2004 bir-Regolament tal-Kummissjoni (KE) Nru 1553/2004 (4) li ma baqax japplika mill-1 ta' Jannar 2006 b'konsegwenza tal-introduzzjoni tar-reġim tariffarju biss mir-Regolament tal-Kunsill (KE) Nru 1964/2005 tad-29 ta' Novembru 2005 dwar ir-rati tat-tariffi għall-banana [traduzzjoni mhux uffiċjali] (5).
            
         
               (4)
            
            
               Skont id-Deċiżjoni Nru 2/2008, il-kwota tariffarja l-ġdida għandha tinfetaħ mill-1 ta' Jannar sal-31 ta' Diċembru ta' kull sena kalendarja. Din il-kwota għandha tapplika għall-ewwel darba mit-tielet jum wara l-pubblikazzjoni tad-Deċiżjoni Nru 2/2008 fil-Ġurnal Uffiċjali tal-Unjoni Ewropea. Għaldaqstant dan ir-Regolament għandu japplika mill-istess data u għandu jidħol fis-seħħ minnufih.
            
         
               (5)
            
            
               Il-miżuri pprovduti f'dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Ir-Regolament (KE) Nru 1362/2000 huwa emendat kif ġej:
   
               (1)
            
            
               L-Artikolu 2 huwa emendat kif ġej:
               
                           (a)
                        
                        
                           Il-paragrafu 5b għandu jinbidel b'dan li ġej:
                           “5b.   Id-dazju doganali applikabbli għall-prodotti bil-kodiċi NM 0803 00 19 fi ħdan il-kwota tariffarja bin-numru tas-serje Nru 09.1834 fl-Anness għandu jkun EUR 70/tunnellata.”
                        
                     
                           (b)
                        
                        
                           Il-paragrafu 6 għandu jinbidel b'dan li ġej:
                           “6.   Bl-eċċezzjoni tal-kwoti tariffarji bin-numri tas-serje Nru 09.1834, Nru 09.1854, Nru 09.1873 u Nru 09.1899, il-kwoti tariffarji elenkati fl-Anness għal dan ir-Regolament għandhom jinfetħu kull sena għal perjodu ta' tnax-il xahar mill-1 ta' Lulju sat-30 ta' Ġunju. Dawn il-kwoti għandhom jinfetħu għall-ewwel darba fl-1 ta' Lulju 2000.
                           Il-kwota tariffarja bin-numru tas-serje Nru 09.1834 għandha tinfetaħ mill-1 ta' Jannar sal-31 ta' Diċembru ta' kull sena kalendarja. Għas-sena 2008, din il-kwota għandha tapplika mid-29 ta’ Lulju 2008.
                           Il-kwota tariffarja bin-numru tas-serje Nru 09.1873 għandha tinfetaħ mill-1 ta' Mejju 2004 sal-31 ta' Diċembru 2004 u minn hemm 'il quddiem mill-1 ta' Jannar sal-31 ta' Diċembru ta' kull sena kalendarja, sakemm il-kwota tibqa' applikabbli.”
                        
                     
         
               (2)
            
            
               L-Anness huwa emendat kif stipulat fl-Anness għal dan ir-Regolament.
            
         Artikolu 2
   Dan ir-Regolament għandu jidħol fis-seħħ dakinhar tal-pubblikazzjoni tiegħu fil-Ġurnal Uffiċjali tal-Unjoni Ewropea.
   Għandu japplika mid-29 ta’ Lulju 2008.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 18 ta’ Awwissu 2008.
      
         
            Għall-Kummissjoni
         
         Stavros DIMAS
         
            Membru tal-Kummissjoni
         
      
   
   
      (1)  ĠU L 157, 30.6.2000, p. 1. Ir-Regolament kif emendat l-aħħar bir-Regolament tal-Kummissjoni (KE) Nru 502/2005 (ĠU L 83, 1.4.2005, p. 12).
   
      (2)  ĠU L 157, 30.6.2000, p. 10.
   
      (3)  ĠU L 198, 26.7.2008, p. 55.
   
      (4)  ĠU L 282, 1.9.2004, p. 3.
   
      (5)  ĠU L 316, 2.12.2005, p. 1. Ir-Regolament kif emendat bir-Regolament (KE) Nru 1528/2007 (ĠU L 348, 31.12.2007, p. 1).
   
      ANNESS
      It-Tabella fl-Anness għar-Regolament (KE) Nru 1362/2000 hija emendata hekk:
      
                  (1)
               
               
                  Bejn ir-ringiela bin-numru tas-serje 09.1845 u r-ringiela bin-numru tas-serje 09.1847 tiżdied din ir-ringiela:
                  
                              Nru tas-serje
                           
                           
                              Kodiċi tan-NM
                           
                           
                              Deskrizzjoni
                           
                           
                              Volum tal-kwota tariffarja annwali
                              (piż nett, sakemm mhux speċifikat xort'oħra)
                           
                           
                              Dazju tal-kwota tariffarja
                              (riduzzjoni %)
                           
                        
                              “09.1834
                           
                           
                              0803 00 19 
                           
                           
                              Banana, friska (għajr għall-pjantaġġini)
                           
                           
                              2 000  tunnellata
                           
                           
                              Dazju fiss li għandu jiġi applikat”
                           
                        
            
                  (2)
               
               
                  Ir-ringiela għall-kwota tariffarja bin-numru tas-serje 09.1871 titneħħa.